David G. Mandelbaum

David Goodman Mandelbaum (født 22. august 1911 i Chicago, død 19. april 1987) var en amerikansk sosialantropolog.

Han hadde bachelorgrad fra Northwestern University fra 1932 og doktorgrad i sosialantropologi fra Yale University fra 1936. Mandelbaums største arbeid omhandlet creeindianere i Saskatchewan i Canada, men hans største interesse forble ulike samfunn i India og Sørøst-Asia. Under den andre verdenskrig var han tjenestemann for Utenriksdepartementet i Sørøst-Asia. Mandelbaum var professor ved University of Minnesota 1941–1946 og University of California, Berkeley 1946–1978. Ved sistnevnte var han tillike dekan 1955–1957, leder for senteret for sør- og sørøstasiatisk forskning 1965–1968 samt professor emeritus fra 1978. Han døde etter lang tids kreftsykdom i 1987.

Mandelbaum var også involvert i American Anthropological Association, American Association for the Advancement of Science, Association for Asian Studies, Society for Applied Anthropology, American Institute of Indian Studies og den amerikanske nasjonalkommisjonen for UNESCO.

David G. Mandelbaum var far til statsviter Michael Mandelbaum (født 1946).

 Referanser 

 Eksterne lenker 


Kategori:Antropologer fra USA
Kategori:Professorer ved UC Berkeley
Kategori:Alumni fra Yale University
Kategori:Personer fra Chicago
Kategori:Fødsler i 1911
Kategori:Dødsfall i 1987